Lleida

Lleida (Catalan: [ˈʎejðə], [ˈʎejðɛ]; espaniol: Lérida [ˈleɾiða]) es un citate in le west de Catalonia. Illo es le capital e le citate le plus grande in le contato de Segrià, le region de Ponent, e le provincia de Lleida. Geographicamente, illo se trova in le Depression Central Catalan. Illo habeva 140,797 habitantes usque le anno 2022.

Lleida es un del citates le plus vetule in Catalonia, con colonias registrate que datava al periodo del Etate de Bronzo. Usque le conquesta roman del Peninsula Iberic, le area serviva como un colonia pro un populo iberian, le ilergetes. Le citate deveniva un municipalitate, nominate Ilerda, sub le regno de Augusto. Illo esseva governate per le moros ab le seculo VIII, e reconquistate in 1149. In 1297, le Universitate de Lleida esseva fundate, deveniente le tertie le plus vetule in tote le Hispania. Durante le seculos sequente, le citate esseva damnificate per plure guerras como le Guerra del Recoltatores in le seculo XVII e le Guerra Civil Espaniol in le seculo XX. Desde alora, le citate ha essite in crescenti crescimento urban, commercial, e demographic.

Categoria:Municipalitates in Lleida